Sidste år stod Redzepi med et problem. Han ville flytte Noma til Australien i 10 uger, men det var umuligt at finde et sted at være. Han var tæt på at opgive projektet. Drømmen om at finde et sted ude i naturen var for dyr, fordi det hele skulle bygges op fra grunden. Og selv i Sydney var det vanskeligt at finde lokaler. Den eneste praktiske mulighed var, at Noma skulle ligge i et kasino.

»De ville gerne have os, og de var helt vilde«, siger René Redzepi.

»Men bare tanken om det – det er slet ikke noget, der tiltaler mig. Altså ... Skulle vi være på fjerdesalen i et kasino? Øh, nej«, siger René Redzepi.